  Виталий Пронин Фестиваль усьтон усто пӧрмизПичи Пургаын усьтӥськиз Удмуртиысь школаосын дышетскисьёслэн XV спортъя фестивальзы. Ужрадэ пыриськисьёсыз пургаос пумитазы толон, 26-тӥ июне.Фестивалез усьтон радъяськиз Вормон площадьын. Куноосыз шулдыртӥзы Брангуртысь хореографияя коллектив, Пичи Пургалась нылъёслэн аэробикая командазы, ёросысь школаосысь волонтёръёс.Толон ик радъяськизы нырысетӥ ӵошатсконъёс — волейболъя но баскетболъя.Туспуктэмез: malayapurga.ru Теги: ПичиПурга спорт фестиваль  